કટક, 2 નવેમ્બરઃ પોતાના ટીકાકારો પર નિશાન સાધતા ભારતના સ્ટાર બેટ્સમેન વિરાટ કોહલીએ શનિવારે કહ્યું કે, તે પોતાની ટેક્નિકને લઇને ઉઠવવામાં આવેલા પ્રશ્નોની ચિંતા નથી કરતો. બારબતી સ્ટેડિયમમાં રવિવારે થનારી ભારત-શ્રીલંકા વનડે શ્રેણીની પહેલી મેચની પૂર્વ સંધ્યાએ ભારતીય ટીમના કાર્યવાહક સુકાની બનાવવામાં આવેલા વિરાટ કોહલીએ પત્રકારોને કહ્યું કે, વાતો લોકોની ચર્ચા માટે છે. મારો કહેવાનો અર્થ એ છેકે લોકો પાસે વાત કરવામાં માટે કંઇક હોવું જોઇ. મને એ વાતની ચિંતા નથી. મને નથી ખબર કે મે આ ટેક્નિક સાથે 25 સદી કેવી રીતે બનાવી. તમે એ ઉપર પર ચર્ચા કરી શકો છો.